Diari Oficial de la Generalitat Valenciana


Sumari del DOGV 6945, del 17-01-2013 (2013/347)

Subhasta d'un bé immoble a Sagunt.
----------------------------------

### Dades del document

Número de DOGV
:   6945

Data del DOGV
:   17-01-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/347


Organisme emissor
:   Notaria de Vicente Micó Giner

Tipus de document
:   Subhasta

Subhasta d'un bé immoble a Sagunt. [2013/347]  
Vicente Micó Giner, notari del Col·legi de València, amb residència a Sagunt, faig saber:  
Que en la meua notaria, situada a Sagunt, a l'avinguda dels Sants Patrons, número 8, baixos, es tramita venda extrajudicial, conforme a l'article 129 de la Llei Hipotecària, de la següent finca hipotecada:   
Urbana. Cinc. Vivenda en segona planta alta, porta 3 (hui porta 4), tipus B, dreta entrant, de l'edifici situat a Sagunt (València), al carrer dels Horts, número 76. Ocupa una superfície construïda de noranta (90) metres quadrats, amb distribució interior pròpia per a ser habitada. Confronta: dreta entrant, carrer de la Rosa; esquerra, vivenda de l'esquerra entrant, pis segon, porta assenyalada amb el número 4 de la mateixa planta; i fons, José Catalá Alonso.  
Quota: 11,50 per cent.  
Inscripció: l'esmentat dret d'hipoteca va ser inscrit en el Registre de la Propietat de Sagunt U, segons consta en les inscripcions 9 i següents de la finca 13261, al foli 218 del tom 2385, llibre 428 de l'Ajuntament de Sagunt primera.  
Referència cadastral. 415980YJ3945G0006BE.  
Com que és procedent la subhasta de la finca, es fan saber les seues condicions:   
Tindrà lloc en la meua notaria. De conformitat amb l'article 12 del Reial Decret Llei 6/2012, se celebrarà una única subhasta el dia de 28 de febrer de 2013, a les 11.00 hores, i el tipus de base serà el de cent vint mil sis-cents set coma vint euros (120.607,20 €).  
De conformitat amb la dita disposició legal:  
- Si es presenten postures per un import igual o superior al 70 per cent del tipus indicat, s'entendrà adjudicada la finca a qui presente la millor postura.   
- Quan la millor postura presentada fóra inferior al 70 per cent del tipus de subhasta, podrà el deutor presentar, en el termini de 10 dies, tercer que millore la postura, amb oferiment de quantitat superior al 70 per cent del valor de taxació o que, encara que siga inferior al dit import, resulte suficient per a aconseguir la completa satisfacció del dret de l'executant.   
- Transcorregut l'expressat termini sense que el deutor presente el tercer indicat, el creditor podrà demanar, en el termini de cinc dies, l'adjudicació de la finca per import igual o superior al 60 per cent del valor de taxació.  
- Si el creditor no fera ús de la mencionada facultat, s'entendrà adjudicada la finca a qui haja presentat la millor postura, sempre que la quantitat que haja oferit supere el 50 per cent del valor de taxació o, tot i ser inferior, cobrisca, almenys, la quantitat reclamada per tots els conceptes.  
- Si en l'acte de la subhasta no hi ha cap postor, podrà el creditor, en el termini de 20 dies, demanar l'adjudicació per import igual o superior al 60 per cent del valor de taxació.  
La documentació i certificació del registre a què es refereixen els articles 236.a i 236.b del Reglament Hipotecari poden consultar-se en la notaria, de dilluns a divendres, de 10.00 a 14.00 hores. S'entendrà que tot licitador accepta com a bastant la titulació aportada. Les càrregues, els gravàmens i assentaments anteriors a la hipoteca que s'execute continuaran subsistents. Els licitadors hauran de consignar, prèviament a la subhasta, en la notaria, una quantitat equivalent al 30 per cent del tipus de subhasta, mitjançant xec bancari a nom del notari. Podran fer-se postures per escrit en plec tancat, i s'hi adjuntarà el justificant del depòsit previ, fins al moment de la subhasta. Només l'adjudicació a favor del creditor requeridor, la rematada a favor d'este o d'un creditor posterior podrà fer-se cedint a un tercer.   
  
  
Sagunt, 4 de gener de 2013.- El notari: Vicente Micó Giner.